Fonnesu (cane)

Su pastore fonnesu, chi si narat puru cani fonnesu antigu, cani sardu antigu o simpremente fonnesu (in Fonne si connoschet comente su  'ane 'e acapiu ), est unu cane raru meda chi s'agatat petzi in Sardigna.

Est unu cane de mossa mannu de carena, a pilu longu e murinu e lanudu in sa prus parte de issos, corazudu e resistente (non tenet barrancu perunu de salude), bivet a longu meda; sos mascros sunt artos a pala 55-60 cm, prus pagu sas feminas, tenent ojos chi faghent a timire. Sos sardos apretziant custu cane dae s'antigoriu (nessi 2000 annos), ca faghiat a bardianu de propiedade e amparaìat (e sighit a amparare) su bestiamene; fit su cumpanzu fidele de sos pastores sardos in tempus de tramudantzia e fintzas de sos bandidos impignados contr'a su gubernu tzentrale. A cumintzu de su '900, s'esertzitu italianu nde aiat fatu impreu in su cursu de sa campagna militare in Libia.

Agantzos de fora
Pastore Fonnesu (Sardu)
Carchi foto de su Pastore Fonnesu 
Su Pastore Fonnesu in sa campagna libica 
Articulu subra de su Pastore Fonnesu - Italianu
 Atteru articulu chi pertocat su Pastore Fonnesu, Italianu

Categoria:Mamìferos